Evanstonas (Vajomingas)

Evanstonas () – miestas Jungtinėse Amerikos Valstijose, Vajomingo pietvakarinėje dalyje, prie Lokių upės, šalia sienos su Juta. Juintos apygardos administracinis centras. 2020 m. JAV gyventojų surašymo duomenimis, mieste gyveno 11 747 gyventojai. Geležinkelio terminalas, žemės ūkio, iškastinio kuro prekybos vieta. Netoliese Aukštutinių Juintos Kalnų pirmykštės gamtos teritorija. Yra muziejus, kasmet vyksta mugė.

 Istorija 
Miestą 1869 m. įkūrė Union Pacific Railroad geležinkelių kompanija. Pavadintas geležinkelių matininko Džeimso A. Evanso garbei. Dėl mieste vykusių kalnakasybų ir geležinkelių statybų į miestą kėlėsi gana daug imigrantų iš Kinijos.Evanston, Wyoming. www.britannica.com. Nuoroda tikrinta 2024-07-31.

 Gyventojai 
2020 m. JAV gyventojų surašymo duomenimis, mieste gyveno 80,36 % baltųjų, 13,77 % lotynoamerikiečių, 3,59 % mišrios rasės, 0,67 % azijiečių, 0,61 % indėnų, 0,47 % kitų rasių, 0,37 % afroamerikiečių ir 0,15 % Ramiojo vandenyno salų kilmės gyventojų.Evanston city, Wyoming. data.census.gov. Nuoroda tikrinta 2024-07-31.

 Šaltiniai 

Kategorija:Vajomingo miestai